CELEX: 31991D0638
Language: et
Date: 1991-12-03 00:00:00
Title: Komisjoni otsus, 3. detsember 1991, millega määratakse arvutivõrgu ANIMO ühine serverkeskus

Tähtis õiguslik teade

|

31991D0638

Euroopa Liidu Teataja L 343 , 13/12/1991 Lk 0048 - 0049 Soomekeelne eriväljaanne: Peatükk 3 Köide 39 Lk 0210  Rootsikeelne eriväljaanne: Peatükk 3 Köide 39 Lk 0210 

		Komisjoni otsus,3. detsember 1991,millega määratakse arvutivõrgu ANIMO ühine serverkeskus(91/638/EMÜ)EUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 26. juuni 1990. aasta direktiivi 90/425/EMÜ (milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle) [1], viimati muudetud määrusega (EMÜ) nr 91/496/EMÜ, [2] eriti selle artikli 20 lõiget 3,ning arvestades, et:komisjon võttis 19. juulil 1991 vastu otsuse 91/398/EMÜ veterinaarasutusi ühendava arvutivõrgu (ANIMO) kohta; [3]võrgu sujuva toimimise tagamiseks tuleb sätestada serverkeskuse kasutamine; kõigepealt on vaja piiritleda sellise serverkeskuse määramise kord; teine etapp on määrata serverkeskus kooskõlas direktiivi 90/425/EMÜ artikli 20 lõikes 3 sätestatud korraga;serverkeskus peab vastama täpsetele tehnilistele spetsifikatsioonidele;käesoleva otsusega ettenähtud meetmed on kooskõlas alalise veterinaarkomitee arvamusega,ON VASTU VÕTNUD KÄESOLEVA OTSUSE:Artikkel 11. Komisjon vastutab pakkumiskutse väljastamise eest arvutivõrgu ANIMO serverkeskuse valimiseks.2. Lõikes 1 osutatud pakkumiskutse peab sisaldama lisas määratletud spetsifikatsioone.3. Pärast lõikes 1 sätestatud pakkumiskutse väljastamist serverkeskuse määramiseks valib komisjon välja vähemalt kolm lõikes 2 osutatud spetsifikatsioonidele vastavat pakkumist.Artikkel 2Käesolev otsus on adresseeritud liikmesriikidele.Brüssel, 3. detsember 1991Komisjoni nimelkomisjoni liigeRay Mac Sharry[1] EÜT L 224, 18.8.1990, lk 29.[2] EÜT L 268, 24.9.1991, lk 56.[3] EÜT L 221, 9.8.1991, lk 30.--------------------------------------------------LISAÜHENDUSE ÜHISE SERVERKESKUSE TEHNILISED SPETSIFIKATSIOONID1. KirjeldusServerkeskus tuleb käivitada hiljemalt 1. juuliks 1992.See peab sisaldama järgmisi osi, eelkõige:- mälu teabe säilitamiseks. Teateid kavatsetakse säilitada neli nädalat,- arvutid, mis suudavad hallata suurt hulka andmeid, mille kohta teeb ühel ajal päringuid palju kasutajaid,- teabe jaotamist võimaldav haldus- ja dokumenditarkvara,- seadmed (riist- ja tarkvara) andmeside haldamiseks üldkasutatavate võrkude vahel (X.25 protokollistik ja telefonivõrk),- rahvusvahelistele standarditele vastavad elektronsõnumiteenused,- failiedastusteenused,- seadmed andmete arhiveerimiseks ühe aasta jooksul,- taaskäivitamisseadmed rikete puhuks.Serverkeskus peab ühilduma olemasolevate süsteemidega või süsteemidega, mis asendavad riiklikke veterinaarteenistusi kooskõlas rahvusvaheliste standarditega.Serverkeskus peab töötama seitse päeva nädalas ja 24 tundi päevas.2. TurvareeglidServerkeskuses peavad kehtima ranged ja ühtsed andmekaitse ja terviklikkuse normid. Juurdepääs süsteemile peab olema kontrollitav turvamenetluste, eelkõige kindlaksmääratud arvu katsete järgi muutuvate paroolide abil, et minimeerida juhuslike ja asjakohatute päringute ohtu.3. Teabe suurus ja formaatEdastamiseks vormindatud teate suurus võib olla kuni 4000 tähemärki. Vormindatud teade on defineeritud märgistikuga ASCII-kujul. Hinnanguliselt edastatakse umbes 3000 teadet päevas. Hinnanguliselt läheb haldamiseks vaja umbes 3000 sisestusoperatsiooni ja 6000 saatmisoperatsiooni päevas.4. Süsteemi võimsusSüsteem peab suutma hallata 2450 potentsiaalset kasutajat. Süsteemi ühel ajal kasutavate isikute arv võib varieeruda. Hinnanguliselt on samaaegsete kasutajate (teadete saatjate ja vastuvõtjate) arv keskmiselt 70 ja mitte rohkem kui 100. Süsteemi mahtu peab olema võimalik vajadusel suurendada. Süsteem peab suutma hallata ootavaid koode.5. AbiAbiteenused peavad mis tahes sideprobleemide lahendamiseks olema kättesaadavad 12 tundi päevas kella 7—19 serverkeskuse asukohas.6. HooldusSüsteem peab sisaldama turvameetmeid ja -vahendeid failide taastamiseks ja need peavad toimima serverkeskuses, et vältida teabe kaotsiminekut.Serverkeskuse käsutuses peab olema vajalik arv kvalifitseeritud töötajaid.--------------------------------------------------